OzLabs/hebrew-wiki-articles huggingface dataset:
ג'ון פלוריו

ג'ון פלוריו (באנגלית: John Florio; בלידה באיטלקית: Giovanni Florio 1553–1625) היה בלשן ומתרגם אנגלי ממוצא איטלקי. הוא נודע בעיקר בשל התרגום הראשון לאנגלית של ספר "המסות" של מישל דה מונטן.

== חייו ==
פלוריו נולד בלונדון למיכאלאנג'לו פלוריו, נזיר פרנציסקני יליד טוסקנה שבאיטליה שהפך לפרוטסטנטי. האב לימד בנאפולי, בפדובה ובוונציה, אך נרדף על ידי האינקוויזיציה האיטלקית. הוא מצא מקלט באנגליה בתקופתו של אדוארד השישי, וב-1550 התמנה לכומר הקהילה הפרוטסטנטית בלונדון.

משפחת פלוריו עזבה את אנגליה עם תחילת שלטונה של מרי הראשונה, כאשר ג'ון פלוריו היה עדיין תינוק, והתיישבה בעיר שטרסבורג ולאחר מכן בסוליו שבהרי האלפים בשווייץ על גבול איטליה. ג'ון פלוריו דיבר איטלקית עם אביו, שדאג ללמדו צרפתית וגרמנית, וכנראה שדיבר גם אנגלית עם אמו. כאשר היה בן שבע שנים הוא נשלח ללמוד בעיר טובינגן, ומאוחר יותר למד באוניברסיטה בגרמניה. הוא שב לאנגליה בתחילת שנות השבעים של המאה השש עשרה בתקופת שלטונה של אליזבת הראשונה.

ג'ון פלוריו שימש כמורה פרטי לשפות ולימד את אנשי האריסטוקרטיה האנגלית פתגמים איטלקיים. ב- 1578 פרסם ספר בשם "פתגמים משמחים, משפטים שנונים ואמרות שפר" שכלל גם מבוא ללימוד השפות האיטלקית והאנגלית. ב-1581 התמנה למורה לצרפתית ולאיטלקית בקולג' מאגדלן של אוניברסיטת אוקספורד. הוא היה ידידו של ג'ורדנו ברונו ששהה באנגליה מ-1583 עד 1585. פלוריו לימד את האנגלים את התאוריה של ברונו בדבר האפשרות של חיים על כוכבים אחרים.

ב-1591 פרסם ספר ללימוד השפות האיטלקית והאנגלית בליווי נספח בשם "גן הבידור" שכלל ששת אלפים פתגמים איטלקיים. ספר זה הכיל גם מבוא לדקדוק איטלקי, מבחר דיאלוגים באיטלקית ובאנגלית וקטעים נבחרים מן הספרות ומן השירה האיטלקית. ב-1598 פרסם מילון איטלקי-אנגלי בשם "מילה במילה". אחרי הכתרתו של ג'יימס הראשון, פלוריו התמנה למורה פרטי של הנסיך הנרי, בנם של המלך ושל אשתו אן, נסיכת דנמרק (שגם היא למדה אצלו שפות), והפך לאחד מאנשי חצרה. הוצאה מורחבת של "מילה במילה" שפורסמה ב-1611 הוקדשה לה.

יצירת המופת של פלוריו היא התרגום הראשון לאנגלית של מסותיו של מישל דה מונטן. תרגום זה הופיע ב-1603 בשלושה כרכים. ב-1613 הופיעה מהדורה חדשה של תרגום זה שהוקדשה לאן, נסיכת דנמרק. העתק של התרגום הראשון הנמצא בספרייה הבריטית, נושא את חתימתו של ויליאם שייקספיר. לאחרונה ישנה סברה כי חתימה זו היא מן המאה השמונה עשרה, ולכן איננה זו של שייקספיר. עם זאת, ככל הנראה שייקספיר קרא תרגום זה של פלוריו, שהיה ידידו ולימד אותו צרפתית ואיטלקית.

ג'ון פלוריו מת בסתיו 1625 ברובע פולהאם בלונדון כשהוא עני ומחוסר כל, וזאת משום שהקצבה הממלכתית לא שולמה לו עוד. ביתו נמכר כדי לשלם את חובותיו, אך צאצאיו הפכו לרופאים מלכותיים והיו חלק ממעמד בעלי המקצועות המשכילים באנגליה.

==קישורים חיצוניים==

* 
* 

קטגוריה:מתרגמים אנגלים
קטגוריה:ילידי 1553
קטגוריה:נפטרים ב-1625
רוברט מוסבכר

רוברט אדם מוסבכר (באנגלית: Robert Adam Mosbacher; 11 במרץ 1927 - 24 בינואר 2010) היה איש עסקים ופוליטיקאי אמריקאי, מזכיר המסחר בקבינט של ג'ורג' הרברט ווקר בוש ושייט תחרותי.

== חייו ==
מוסבכר נולד במאונט ורנון שבניו יורק למשפחה יהודית. הוריו היו אמיל וגרטרוד מוסבכר. בסיום לימודיו בקולג' פרטי בקונטיקט, בשנת 1947 החל בלימודי מנהל עסקים באוניברסיטת וושינגטון ולי. לאחר מכן עבר לטקסס ונכנס לעסקי אביו בתחום הנפט, ובין עמיתיו לעבודה ג'ורג' בוש. בשנת 1954 איתר מוסבכר שדה נפט בשווי מיליון דולר בדרום טקסס.

החל מגיל צעיר עסק מוסבכר בשיט יאכטות ובשנת 1940 עמד בראש המועדון בעת שזכה תחרויות יוקרתיות בשיט יאכטות. מספר שנים הוא זכה בגביע מאלורי. בשנת 1959 הופיעה תמונתו על שער המגזין "ספורטס אילוסטרייטד". בשנת 1967 זכה במקום השני באליפות העולם בשיט דרגון, בשנת 1969 זכה באליפות העולם בשיט דרגון, בשנת 1971 זכה באליפות העולם בשיט סולינג, ובשנת 1972 התחרה על ייצוג ארצות הברית באולימפיאדת מינכן והפסיד לבאדי מלגס. מוסבכר המשיך להתחרות, בשנת 1985 הגיע למקום השלישי באליפות העולם בשיט 5.5 מטר ובשנת 1988 זכה בגביע הזהב של סקוטלנד.

מוסבכר היה פעיל המפלגה הרפובליקנית ובשנת 1970 הוביל את מערך גיוס הכספים של ג'ורג' בוש בהתמודדותו לסנאט. בשנים 1976 ו-1988 היה היועץ הכלכלי במערכת הבחירות של המועמדים לנשיאות ג'רלד פורד וג'ורג' בוש. בשנים 1980 ו-1988 הוא סייע לבוש גם בגיוס כספים, ובמערכת הבחירות של 1988 היה מנהל קמפיין הבחירות. בשנים 1981–1983 היה מוסבכר חבר בצוות הנשיא רונלד רייגן לעניין יזמות במגזר הפרטי. לאחר היבחרו של ג'ורג' בוש לנשיאות הוא מונה למזכיר המסחר של ארצות הברית. בתפקיד זה (1989–1993) היה האישיות האמריקנית הבכירה בהנחת היסודות להסכם הסחר החופשי של צפון אמריקה.

מוסבכר עמד בראש "All American Wildcatters", היה נשיא האיגוד האמריקני של Petroleum Landmen וישב בדירקטוריונים רבים. בשנת 2008 חזר לעיסוק פעיל בפוליטיקה וניהל את קמפיין הבחירות של ג'ון מקיין לנשיאות ארצות הברית.

מוסבכר היה נשוי ארבע פעמים. לקראת נישואיו הראשונים הוא התנצר לזרם האפסיקופלי. מנישואים אלו היה אב לארבעה, בהם רוברט מוסבכר הבן.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חברי המפלגה הרפובליקנית (ארצות הברית)
קטגוריה:מזכירי המסחר של ארצות הברית
קטגוריה:משיטי יאכטות
קטגוריה:שייטים אמריקאים
קטגוריה:יהודים מומרים אמריקאים
קטגוריה:חברי הקבינט של ארצות הברית בממשל ג'ורג' הרברט ווקר בוש
קטגוריה:אמריקאים ממוצא גרמני-יהודי
קטגוריה:בוגרי אוניברסיטת וושינגטון ולי
קטגוריה:אמריקאים שנפטרו מסרטן הלבלב
קטגוריה:מתנצרים
קטגוריה:אמריקאים שנולדו ב-1927
קטגוריה:אמריקאים שנפטרו ב-2010
רוחב חצי מקסימום

רוחב חצי מקסימום של פונקציה בעלת [[התפלגות נורמלית]]

בעיבוד אותות, רוחב חצי מקסימום (FWHM קיצור של Full width at half maximum) של פונקציה (או של בליטה מקומית שלה) הוא ההפרש בין ערכי המקור (ציר x) של שתי הנקודות שבהן ערך הפונקציה הוא חצי מערך המקסימום שלה. רוחב חצי מקסימום משמש בתורת הגלים, באופטיקה, בתקשורת אופטית ובאלקטרומגנטיות להגדרת רוחב הסרט של חבילת גלים, כלומר תחום התדרים הכלולים בה או כפרמטר אופייני לשם השוואות רוחב.

פונקציה בעלת התפלגות נורמלית, עם סטיית תקן <math>\ \sigma</math> סביב הנקודה <math>\ x_0</math>:
:<math>f(x) = \frac{1}{\sigma \sqrt{2 \pi} } \exp \left[ -\frac{(x-x_0)^2}{2 \sigma^2} \right]</math>

בפונקציה כזו רוחב חצי המקסימום כתלות בסטיית התקן הוא

:<math> \mathrm{FWHM} = 2 \sqrt{2 \ln 2 } \; \sigma \approx 2.35482 \; \sigma.</math>

עבור גלים סוליטוניים עם התפלגות סקאנט היפרבולי עם קבוע <math>\ c</math>
:<math>f(x)=\frac{1}{\cosh \frac{(x-x_0)}{c}}.</math>

:<math>\mathrm{FWHM} = 2 \; \operatorname{arsech} \left( \frac{1}{2} \right) c = 2 \ln (2 + \sqrt{3}) \; c \approx 2.634 \; c </math>

כאשר הפונקציה arcsech היא ההופכית לפונקציה סקאנט היפרבולי.

ועבור לורנציאן סביב <math>x_0</math> המוגדר ע"י

:<math>f(x) \propto \frac{1}{(x-x_0)^2 + (\frac{1}{2}\Gamma)^2}</math>

הרוחב בחצי גובה הוא <math>\Gamma</math>. ערך זה הוא ההופכי של קבוע הזמן האופייני עבור דעיכה אקספוננציאלית במישור הזמן במידה והלורנציין הוא הצגתה במישור התדר.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עיבוד אותות
קטגוריה:גלים
ארנסט פון קרבר

ארנסט פון קרבר
ארנסט פון קרבר (בגרמנית: Ernest von Koerber; 6 בנובמבר 1850 - 5 במרץ 1919) היה ראש ממשלת ציסלייטניה, החלק האוסטרי של האימפריה האוסטרו הונגרית.

== חייו ==
נולד בטרנטו, אז בתחומי האימפריה האוסטרית (וכיום באיטליה). הצטרף לשירות הציבורי ב-1875 והצטיין בתפקידים שמילא בצעירותו, בעיקר במינהל הרכבות. בסוף נובמבר 1897 מונה לשר המסחר, תפקיד בו שימש עד מרץ 1898 ושוב מאוקטובר עד דצמבר 1899. בסוף ינואר 1900 מונה לתפקיד ראש הממשלה בידי הקיסר פרנץ יוזף, תפקיד בו שימש עד שנת 1904. ממשלתו עסקה בעיקר במחלוקות בין הגרמנים לצ'כים שחיו בתחומי האימפריה. פרש מן החיים הפוליטיים ב-1904, אך נעתר לשמש בתפקיד ראש הממשלה גם מספר חודשים בימי מלחמת העולם הראשונה לאחר הירצחו של קודמו, קרל פון שטירגק. הוא מונה לתפקיד בסוף אוקטובר 1916 והתפטר בסוף דצמבר אותה שנה, לאחר מותו של הקיסר פרנץ יוזף ועקב חילוקי דעות עם יורשו, קרל.

נפגש פעמים רבות עם בנימין זאב הרצל, בהם 11 פעמים בין פברואר ליולי 1900. הוא התייעץ עם הרצל בנושאים פוליטיים רבים והרצל אף סייע לו בניסוח חוק הבחירות האוסטרי. פון קרבר תמך בציונות.

נפטר בעיירה באדן ב-1919.

==קישורים חיצוניים==

* 
* 

קטגוריה:פוליטיקאים אוסטרים
קטגוריה:ילידי 1850
קטגוריה:נפטרים ב-1919
מטרודורוס מלמפסקוס (אפיקוראי)

מטרודורוס מלמפסקוס (ביוונית: Μητροδωρος Λαμψακηνος; 330 לפנה"ס - 277 לפנה"ס בקירוב) היה פילוסוף יווני, מתלמידיו של אפיקורוס. מטרודורוס נמנה עם האסכולה האפיקוראית. מרבית כתביו לא שרדו.

== ביוגרפיה ==
מטרודורוס נולד בלמפסקוס (כיום העיר לפסקי שבקצהו הצפוני של מצר הדרדנלים בטורקיה). בצעירותו פגש בעירו את אפיקורוס, ומאז נעשה תלמידו וכמעט ולא נפרד ממנו. מטרודורוס נעשה תועמלן של שיטתו של אפיקורוס והקדיש את חייו להפצת תורתו. בהמשך עבר מטרודורוס לגור באתונה יחד עם מורהו. מטרודורוס מת בשנת 277 לפנה"ס – 7 שנים לפני מות אפיקורוס. הוא השאיר אחריו בן בשם אפיקורוס ובת שאותם אפיקורוס השאיר בצוואתו תחת השגחתם של תלמידיו אמינומאכוס, טימוקרטס והרמארכוס. במכתבו האחרון של אפיקורוס שנכתב לפני מותו לתלמידו אידומנאוס, שהיה נשוי לבאטיס, אחותו של מטרודורוס, הוא ביקש גם ממנו לדאוג לילדיו של מטרודורוס: "עתה אבקשך, כפי שדורשת החיבה שהייתה לך אליי ואל הפילוסופיה מאז ימי ילדותך, שמור נא על ילדיו של מטרודורוס."

אומרים כי לאונטיון, תלמידתו של אפיקורס, הייתה אשתו או מאהבתו של מטרודורוס.

== פילוסופיה ==

מטרודורוס לא היה הוגה דעות עצמאי, אלא פרשן של דעות אפיקורוס. בהתאם לסנקה אפיקורוס חשב כי מטרודורוס נמנה עם אלה המסתייעים בדעותיהם של אחרים כדי להגיע לחקר האמת. אולם, נראה כי הפילוסופיה של מטרודורוס הייתה מבוססת על בריאות הגוף יותר מזו של אפיקורוס. על פי קיקרו, מטרודורוס גרס שכדי להגיע אל האושר דרושים לא רק גוף בריא אלא גם ההרגשה שהוא יישאר כזה. מטרודוס גער באחיו על כי לא הסכים עם הדעה שקיבה בריאה מונחת ביסודם של חיים מאושרים.

==כתביו==

למרות שמטרודורוס כתב בנושאים שונים, כדוגמת, "על ההון", "נגד דמוקריטוס", "נגד הסופיסטים" ו"נגד הדיאלקטיקנים", כתביו לא שרדו. שרידים מיצירתו "על ההון" נמצאו בין חורבות העיר הרומית הרקולנאום, ופורסמו לראשונה ב-1890 יחד עם עוד קטעים שונים שצוטטו ממחברים מאוחרים יותר.

דיוגנס לארטיוס ערך את הרשימה הבאה של כתבי מטרודורוס:

*נגד הפיזיקאים (בשלושה כרכים)
*על התחושה
*נגד טימוקראטס
*על אצילות הנפש
*על בריאותו הרופפת של אפיקורוס
*נגד הדיאלקטיקנים
*נגד הסופיסטים (בתשעה כרכים)
*על הדרך לחוכמה
*על ההשתנות
*על ההון
*נגד דמוקריטוס
*על אצילות מלידה

== לקריאה נוספת ==
<div style="direction: ltr;">
* Tiziano Dorandi, Chapter 2: Chronology, in: Algra et al. (1999) The Cambridge History of Hellenistic Philosophy, page 51..
</div>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פילוסופים יוונים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
רשות התעופה הפדרלית

רשות התעופה הפדרלית (באנגלית: Federal Aviation Administration; בראשי תיבות: FAA) היא סוכנות של משרד התחבורה האמריקאי, אשר בסמכותה לתקן תקנות ולנהל את כל ההיבטים של התעופה האזרחית בארצות הברית. ב-1958 הועבר חוק שהקים סוכנות זו בשם סוכנות התעופה הפדרלית (Federal Aviation Agency), אשר בשנת 1967, כאשר הועברה למחלקת התחבורה של ארצות הברית, שונה שמה לשם הנוכחי.

תפקידיה העיקריים של רשות התעופה הפדרלית האמריקאית הם:
* לנהל את התעופה המסחרית
* לנהל את הניווט התעופתי ואת בקרת התעבורה
* לעודד תעופה אזרחית, כולל טכנולוגיה תעופתית חדשה
* אחריות על רישיונות טיס
* לדאוג לבטיחות של התעופה האזרחית
* לטפל ברעש ממטוסים ובהיבטים סביבתיים אחרים של מטוסים

== ראו גם ==
* רשות תעופה אזרחית

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: תעופה
קטגוריה:ארצות הברית: ארגונים ממשלתיים
קטגוריה:שדרת העצמאות
קטגוריה:מחלקת התחבורה של ארצות הברית
פרעות ארמלדר

פרעות אַרְמְלֶדֶר (Armleder) הוא כינוי לתקופה של רדיפת יהודים, רציחתם וחיסול קהילותיהם באזור אלזס, חבל הריין, שוואביה, פרנקוניה, בוואריה ואוסטריה בשנות ה-30 של המאה ה-14.

== רקע ==
בשנת ה'צ"ו (1336) טען אציל פרנקוני, ארנולד פון אויסיגהיים , שקיבל הוראות ממלאך לפרוע ביהודים. הוא אסף כנופיה של נוצרים נואשים ויצא עמם למסע של שוד, רצח וביזת יהודים. חברי הכנופיה כינו את עצמם בשם "Judenschläger" (מכי יהודים).

== פרעות ארמלדר ==
זמן מה לאחר מכן, בעיקר בשנים 1338–1339, פעל יוהאן צימברלין (Zimberlin), פונדקאי מאלזס עלית, בסגנון פעולתם של אנשי פרנקוניה. השם ארמלדר (Armleder = עור הזרוע), שבו כונו הפורעים, התבסס על מנהגם לתפור חתיכות עור קשות לשרוולי מעיליהם. מנהיג הכנופיה כונה "מלך הארמלדרים".

הכנופיה, חמושה בנשק קר: חרבות ורמחים קרדומות וקלשונים ערכה מסע שנמשך שנתיים דרך אלזס תוך רציחת יהודים רבים. בתקופה זו התפשטו הפרעות ביהודים גם מעבר לתחום פעילותו של צימברלין עצמו, אל אוסטריה, בוואריה, פרנקוניה ושוואביה. עשרות קהילות יהודיות נהרסו, בהן אנסיסהיים , רופאך וראפולטסוויילר (ריבוויל) . ובסך הכל נפגעו בפרעות אלו 114 קהילות יהודיות.
בפרעות נהרגו כ-5,000 יהודים.

הניצולים נמלטו לעבר קולמר, שם קיבלו את הגנת התושבים. הכנופיה צרה על העיר והחריבה את הסביבה. בתגובה פנו תושבי העיר אל שליטם, לודוויג הרביעי, קיסר האימפריה הרומית הקדושה, וביקשו את עזרתו. המלך נענה לקריאת תושבי העיר, אולם בהיוודע לראש הכנופיה שצבא המלך מתקרב, נס אל צרפת. לאחר שעזב צבא המלך את האזור, שבה הכנופיה.

כשכוחה של הכנופיה כבר איים על האצולה המקומית, כרתו נגידי אלזס ביניהם ברית נגד הכנופיה, אך התקשו במאבק מולה. וכך, כעבור שנה, כרת בשמם אביר בשם רודולף מאנדלאו (Andlau) ברית עם "מלך הארמלדרים", שעל פיה אנשי כנופיית ארמלדר קיבלו חנינה, בתמורה להתחייבותם לא לרדוף יהודים במשך עשר השנים הבאות.

כתוצאה מההסכם נפסקו לזמן מה ההתקפות. אבל הביטחון לא שב לחיי היהודים, ושנים ספורות לאחר מכן כבר פרצו פרעות המוות השחור. באחד המקרים, במהלך פרעות אלו הודה יהודי בעינויים, כי זמם להרעיל את הבארות בנקמה על פרעות ארמלדר.

== לקריאה נוספת ==
* ש. דובנוב, דברי ימי עם עולם, ה, עמ' 174–176
* שמעון ברנפלד, ספר הדמעות, ב, ברלין: אשכול, תרפ"ד, עמ' סג, עט-פו
* ב"צ דינבורג, ישראל בגולה, כרך שני ספר ששי, עמ' 478–479

== קישורים חיצוניים ==
* 
<div style="direction: ltr;">
* Ami Isseroff, [http://www.zionism-israel.com/dic/Armleder.htm Armleder Pogroms], Zionism & Israel
</div>

== הערות שוליים ==

ארמלדר
ארמלדר
קטגוריה:המאה ה-14
קטגוריה:יהדות גרמניה
קטגוריה:גרמניה: אנטישמיות
באר יעקב (שכם)

באר יעקב בתוך כנסיית פוטינה הקדושה, שנות ה-30
באר יעקב, 1912
באר יעקב (בערבית: بئر يعقوب, תעתיק מדויק: בִּאְר יַעְקוּבּ) היא באר מים הנמצאת בשכם, ומיוחסת ליעקב אבינו. באר יעקב ממוקמת לא רחוק מתל בלטה, שנחשב כמיקומה של שכם התנ"כית. הבאר נמצאת כיום בתוך מנזר בעל שם זהה, בשכם שברשות הפלסטינית.

הבאר היא באר רומית מהמאה השנייה לספירה.

==חשיבות דתית==
המסורות היהודיות, הנוצריות, השומרוניות והמוסלמיות מזכירות כולן באר זו אך הבאר איננה מוזכרת במפורש בתנ"ך. מוזכר רק כי יעקב חנה בשכם וקנה את חלקת הקרקע שבה הוא נטה את אהלו.

הבאר מוזכרת בברית החדשה בבשורה על-פי יוחנן. בבשורה נאמר כי ישו עבר דרך "ארץ השומרון" ובא לעיר ששמה סוכר מול חלקת השדה שנתן יעקב לבנו, וישב על "באר יעקב". בעודו שם ביקש מאישה שומרונית, שבאה לשאוב מים מן הבאר, להשקותו, כשבין השניים התפתח דו-שיח הנחשב כמשמעותי בתאולוגיה הנוצרית. המסורת הנוצרית זיהתה את הבאר בסיפור עם באר בשכם, אך ייתכן שבמקור זוהתה הבאר בבאר שבעסכר.

הכנסייה בבאר נבנתה ככל הנראה בסביבות 384, כשהיא בנויה בצורת צלב שהבאר במרכזה. הכנסייה חרבה ככל הנראה במרידות השומרונים אך שוקמה בידי יוסטיניאנוס והושבה לצורתה הקודמת, כשהיא מתקיימת עד חורבנה במאה התשיעית.

הצלבנים בנו את הכנסייה מחדש סביב שנת 1175, אך היא נהרסה בידי
סלאח א-דין בשנת 1187, ועולי רגל המשיכו לפקוד את הריסותיה. ב־1860 קנתה את המקום הכנסייה היוונית־אורתודוקסית, וסביב תחילת המאה העשרים החלה בעבודות שיקום שנפסקו בעקבות פריצת מלחמת העולם הראשונה. הכנסייה הושלמה לבסוף.

==הקדוש פילומנוס==
ב-1979 נרצח במנזר הנזיר פילומנוס ונזירה נפצעה. הרוצח היה אשר רבי, יהודי שפעל ממניע של "קנאות דתית" וכנראה היה מעורער בנפשו. בשנת 2009 הועלה הנזיר פילומנוס למעלת קדוש של הכנסייה היוונית-אורתודוקסית ומקום פולחנו כמרטיר שנפל על מזבח ההתנגדות ללאומנות הציונית מתקיים במנזר באר יעקב.

== קישורים חיצוניים ==

* 
* דוד גורביץ' ויסכה הרני: [https://docs.wixstatic.com/ugd/809e19_f2d61bfad1b14ca498bfcb80bf699872.pdf Philoumenos of Jacob’s Well: A Birth of a Contemporary Ritual Murder Narrative.] In Israel Studies, Vol. 22, No. 2, Indiana University Press 2017.

==הערות שוליים==

יעקב (שכם)
קטגוריה:שכם: מבנים
מומנשאנץ

מומנשאנץ (Mummenschanz) היא להקת פנטומימה שווייצרית העושה שימוש במסיכות ובתחפושות סוריאליסטיות.

הלהקה נוסדה בשנת 1972 בידי ברני שירש (Schürch) ואנדרס בוסאר (Bossard; 9 באוגוסט 1944 - 25 במרץ 1992) השווייצרים ופלוריאנה פראסטו (Frassetto) האמריקאית-איטלקייה. חברים נוספים בקבוצה לאורך השנים הם רפאלה מטיולי (Mattioli) האיטלקייה, יאקוב בנטסן (Bentsen) הדני והמנהל הטכני יאן מריה לוקאס (Jan Maria Lukas).

הקבוצה החלה להתגבש עת למדו שלושת מייסדיה בפריז בהנחייתו של ז'אק לקוק (Jacques Lecoq) וברומא תחת רוי בוזייה (Roy Bosier). לאחר תקופת התנסות בת כשלוש שנים הוקמה הלהקה ב-1972 במטרה "ליצור שפה תיאטרלית לא-מילולית שתחצה גבולות מסורתיים של לאומיות ותרבות". 

פריצתם הראשונה הייתה בפסטיבל אביניון ב-1972, ובשנה שלאחר מכן יצאה הלהקה לסיבוב הופעות בינלאומי בארצות הברית, קנדה ואמריקה הדרומית. במשך שלוש שנים (1977-1979) הופיעה הלהקה בתיאטרון ביז'ו (Bijou) בברודוויי. בשנת 1980 הפיקה הלהקה את תוכנית הטלוויזיה La Pomme, שזכתה בפרס ורד הזהב במונטרה. הלהקה הופיעה במספר תוכניות טלוויזיה שהגבירו את חשיפתה, כגון בפרק האחרון של העונה הראשונה של "החבובות" ב-1976, ב-"1-2-3 מגע" בשנות ה-80, וב"חשיפה לצפון" בשנות ה-90. בשנת 1992 נפטר בוסאר ממחלת האיידס בגיל 47, ובמהלך מסע ההופעות שלהם Parade, שהחל בשנת 1995, הצטרף לקבוצה השחקן האמריקאי ג'ון צ'ארלס מרפי (Murphy). בשנת 2000 הצטרפו ללהקה מטיולי ובנטסן וכן המנהל הטכני לוקאס. בשנת 2006 החלו חברי הלהקה להופיע עם המופע הנוכחי שלהם, 3X11, רטרוספקטיבה של 33 שנות פעילות. הלהקה הופיעה בכל רחבי העולם ובשש יבשות, השתתפה בפסטיבלים רבים, כולל מספר פעמים בפסטיבל ישראל וזכתה לביקורות נלהבות.

הופעות מומנשאנץ מורכבות מסדרת מערכונים קצרים העוסקים בדרך כלל ביחסים בין יצורים אנושיים או לא-אנושיים. השחקנים לובשים לרוב בגד גוף שחור ומשתמשים באביזרי פלסטיק צבעוניים או בשלל אביזרים יום-יומיים בשימוש לא שגרתי. במערכון מפורסם ניצבות זו מול זו שתי דמויות, כאשר במקום פה משמש להם גליל נייר טואלט והן מקיימות שיחה רבת הבעה תוך שימוש בקריעת פיסות נייר בלבד וגלגול הגליל.

בגרמנית פירוש שם הקבוצה, מומנשאנץ, הוא "פנטומימה" או "מופע מסיכות".

==קישורים חיצוניים==

* 
==הערות שוליים==

קטגוריה:הרכבי מחול
קטגוריה:פנטומימאים
וייוורן

פסל של ווייוורן ב[[אנגליה.]]
וייוורן או וייברן (באנגלית עתיקה: wyvern, בצרפתית עתיקה: wivre) הוא יצור מיתולוגי דמוי דרקון. הווייוורן מתואר כדרקון בעל שתי רגלים ושתי כנפיים. כמו כן נהוג לתאר את זנבו כזנב משונן, או כזנב דמוי זנב נחש.

הווייוורן נחשב לסמלה של ממלכת וסקס שבדרום אנגליה, ומופיע כיום על סמלי אבירים הקשורים לאזור וסקס, כגון על שלט האצולה של סופי, דוכסית אדינבורו, אשר לרגל חתונתה קיבלה את התואר "רוזנת וסקס".

==ראו גם==
* דרקון
* קוקאטריס
* בסיליסק

==קישורים חיצוניים==

*[http://www.eaudrey.com/myth/wyvern.htm תיאור ואיורים]
*[https://web.archive.org/web/20070504040543/http://www.dragonsinn.net/fict-wyvern.htm תיאור ותרשימים]

קטגוריה:דרקונים
קטגוריה:זוחלים מיתולוגיים
קטגוריה:ממלכת וסקס
נמל חדרה

הנמל וסביבתו
מזח הפחם
נמל חדרה הוא נמל שירות ימי של תחנת הכוח "אורות רבין". הנמל מורכב משני חלקים. הראשון הוא מזח בים הפתוח, אליו נקשרות אוניות המשא, ופורקות את הפחם לטובת התחנה בעזרת עגורנים (במזח שלושה עגורנים). משם נשלח הפחם אל התחנה בעזרת גשר ימי בו מותקן מסוע. אורך מזח העגינה הוא כ-300 מטר ומאפשר קשירת אוניית תפזורת אחת מצדו הצפוני. 

אל מזח העגינה מוביל גשר באורך כ-2,100 מטר המאפשר תנועת רכב עליו. בצידו הדרומי מסוע המוביל את הפחם הנפרק מהאונייה אל מיכלי האחסון בחוף. עומק המים באזור הפריקה נע בין 22 ל-27 מטר, והוא מסוגל לטפל באוניות במעמס של עד 170,000 טון. 

החלק השני הוא מעגן המוגן בשובר הגלים המשמש לעגינת ספינות עזר וגוררות. הנמל מנוהל על ידי רשות הספנות והנמלים. המעגן משמש כבריכת השקטה וממנו נשאבים מי הקירור לתחנה. שפיכת מי הקירור נעשית מחוץ לשובר הגלים מדרום לנמל. 
==תכנון והקמה==
בעקבות החרם הערבי הוחלט בשנת 1974 להסב את תחנת החשמל בחדרה לתחנה פחמית וב-1977 החל להיבנות שובר גלים לבריכת הקירור במקום. בתחילה תוכנן לפרוק את הפחם בנמל חיפה ולהסיע את המטען לחדרה בעזרת הרכבת, אלא שבסוף הוחלט לבנות מזח פריקה בחוף הים הצמוד לתחנה. המתכננים חברת 'ליבנסה' מהולנד תכננו מעגנים דומים במקומות רבים. לפי חישוב של ימי הסערה הצפויים בחורף לעומת כמות הפחם הנדרשת וימי העגינה לפריקתה הביא אותם למסקנה שניתן להציב את מזח העגינה בים פתוח, ללא שובר גלים. 

הבנייה החלה בשנת 1980 והמזח נחנך בשנת 1983. במהלך הבנייה ב-10 בדצמבר 1980 ארעה סערה כאשר דוברות העבודה ועליהן עשרות פועלים של החברה האיטלקית TRINACRIA. הדוברות נסחפו אל החוף והפועלים חולצו בסיוע מסוק.

אוניית הצובר NYUTA של חברת "שרותי טנקרים", הייתה הראשונה שהגיעה מאפריקה ופתחה את קו הפחם לישראל. 
==תפעול שוטף==
במשך השנים קרה שלא ניתן היה לבצע תמרון קשירת אונייה עקב ים סוער. השיקולים לבניית המזח בחוף הים בצמוד לתחנה הוכיחו עצמם כטובים. כתוצאה מהניסיון שנצבר נבנה מזח דומה בתחנת רוטנברג באשקלון. עם השלמת המזח בשנת 2000 נפסקה פריקת הפחם שנעשתה בנמל אשדוד.

בשנת 2009 ביקשה עיריית חדרה לספח לשטחה את שטח הנמל, שנמצא במעמד שטח גלילי..

== ראו גם ==
* אורות רבין
==לקריאה נוספת==
* דניאלה רן, בין ספינה לרציף תולדות לשכת הספנות הישראלית 1982-1932, פרדס הוצאה לאור, 2008, עמ' 175, 220.

==קישורים חיצוניים==
*יובל מלחי ונתן פוזניאק, האסון - [https://historia.co.il/2019/03/14/פרק-299-האסון-חלק-א-המעוז/ חלק א'], [https://historia.co.il/2019/04/10/פרק-302-האסון-חלק-ב-האסדה/ חלק ב'], באתר "קטעים בהיסטוריה", 2019.

==ביאורים==

==הערות שוליים==

קטגוריה:חדרה: מבנים
קטגוריה:חדרה: תחבורה
חדרה
קטגוריה:חברת החשמל לישראל
קטגוריה:חדרה: גאוגרפיה
קטגוריה:חדרה: כלכלה
הד סמאשד אין

מרכז המידע
הד סמאשד אין (אנגלית: Head-Smashed-In - "ראש מנופץ") הוא אתר מורשת עולמית בדרום-מערב אלברטה, קנדה, המשמר את תרבותם של בני השבטים האינדיאנים באזור זה, בני אומת הבלאקפוט, שהייתה מעין איחוד של כמה שבטים שחיו בתחומי אלברטה ומונטנה, בארצות הברית, של היום. 
== היסטוריה ==
הד סמאשד אין היה אתר שבו צדו בני הבלאקפוט את הביזון האמריקאי. האתר הוא "מקפצת ביזונים" (Buffalo Jump), מצוק ברוחב של כ-300 מטרים, ובגובה מקסימלי של כעשרה מטרים. האינדיאנים היו מניסים את הביזונים משטחי המרעה שלהם בגבעות, כשלושה קילומטרים ממערב לשם. הביזונים הובהלו אל נתיבים שסומנו מראש, על ידי גלי אבנים, והורצו אל שפת הצוק. הבהמות המבוהלות היו נופלות מן הצוק תוך כדי שבירת גפיהן, ונותרות חסרות ישע וללא יכולת להימלט מבני הבלאקפוט. במחנה סמוך היו הבהמות מעובדות ונשחטות. האתר היה בשימוש לפחות במשך 6,000 שנה, ושרידי העצמות בתחתית הצוק הם בעומק כעשרה מטרים. 

בשפת בלאקפוט נקרא המקום "אסטיפה סקיקיקיני קוטס" (Estipah-skikikini-kots). על פי האגדה, לוחם בלאקפוט צעיר רצה לראות את הביזונים מזנקים מעבר לשפת הצוק, אך נקבר תחתיהם. הוא נמצא מת מתחת לערמת הגוויות, מקום שבו נופץ ראשו. 

במאה ה-19 ננטש האתר לאחר המפגש עם המתיישבים האירופיים. עדות אירופית ראשונה על המקום היא משנות ה-80 של המאה ה-19, וחפירות ארכאולוגיות ראשונות נערכו בו ב-1938 מטעם המוזיאון האמריקאי לתולדות הטבע בניו יורק. ב-1968 הוגדר המקום כאתר מורשת לאומית קנדית, ב-1979 הוכרז כאתר מורשת של פרובינציית אלברטה, וב-1981 הוכרז כאתר מורשת עולמית מטעם אונסק"ו. הכרזת האתר כאתר מורשת עולמית היא בשל היותו אתר המייצג באופן ייחודי תרבות פרה-היסטורית עשירה, המתארת את הישרדותו של האדם במשך אלפי שנים.
 
האתר הוא פארק לאומי קנדי, ובמקום נבנה מרכז הסברה אודותיו. המבנה בנוי על הצוק, ומלווה את מדרג הסלע הטבעי בחמש מדרגות. בכל מדרגה תיאור של היבט אחר של המקום: אקולוגיה, מיתולוגיה, סגנון החיים והטכנולוגיה של הבלאקפוט. התיאור נסמך על עדויות ארכאולוגיות, המוצגות מנקודת המבט של התושבים האבוריג'יניים והמתיישבים האירופים. המרכז מציע גם מחנאות באוהלי טיפי, וסדנאות המציגות היבטים שונים של חיי האומה האינדיאנית, ובהן יצירת פרטי לבוש אינדיאניים. בכל שנה מתארחים באתר הד סמאשד אין אירועים מיוחדים ופסטיבלים המציגים את התרבות הילידית, הידועים באותנטיות, בצבע, ובאנרגיה הייחודיים שלהם. 

==קישורים חיצוניים==

* [https://web.archive.org/web/20100213153944/http://www.head-smashed-in.com/home.html אתר מרכז ההסבר]
* [https://web.archive.org/web/20091121172131/http://www.mnsu.edu/emuseum/archaeology/sites/northamerica/headsmashedin.html הד סמאשד אין באתר אוניברסיטת מינסוטה]
* [http://www.pc.gc.ca/progs/spm-whs/itm2/site6.aspx הד סמאשד אין באתר רשות הפארקים הלאומיים של קנדה]
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלברטה
קטגוריה:קנדה: היסטוריה
קטגוריה:קנדה: אתרים ארכאולוגיים
קטגוריה:מתקני ציד המוני
חנה יפה

חנה יָפֶה (4 באוקטובר 1928 – 18 במאי 2006) הייתה הצנחנית המבצעית היחידה בתולדות צה"ל.

== ביוגרפיה ==
יפה נולדה לדב ואסתר בכפר ילדים בו היו הוריה חברי סגל, וגדלה בתל מונד ובמושב חרות, אחותם של אברהם יפה ("הקטן"), יוסי יפה ושרה. בקיץ 1945 הצטרפה להגנה כקשרית. ב-1946 התגייסה לפלמ"ח. היא שרתה בייצור נשק בקיבוץ משמרות. היא הוצבה בגדוד הרביעי ("הפורצים") של חטיבת הראל, שמפקדו היה בן דודה, אורי יפה. ב-1947 עברה קורס חובשים ובסיום הקורס עברה לשרת בפלי"ם (שהיה שייך גם הוא לגדוד הרביעי) כחובשת במפקדה בשדות ים ולאחר מכן ביגור. היא השתתפה גם במבצעי הורדת מעפילים. בסוף 1947 עברה קורס קצינים בג'וערה ומונתה לקצינת החובשים של הגדוד הרביעי. ב-1948 שירתה במפקדת הגדוד בקריית ענבים וניהלה את הטיפול בפצועי מבצעי הגדוד ובגופות החללים, ובכלל זה פינויים מזירות הקרבות ואשפוזם, בגזרת הדרך לירושלים הנצורה; בהם שיירת חולדה, מבצע נחשון, מבצע הראל ומבצע יבוסי. בהמשך מונתה כקצינת השלישות של חטיבת הראל.

ב-1949 השתחררה, חזרה למושב חרות והחלה ללמוד סיעוד בבית החולים בילינסון. ב-1952 הייתה לאחות מוסמכת בבית החולים. אולם כבר ב-1954 שכנע אותה אחיה, יוסי יפה (לימים מפקד סיירת צנחנים) לחזור לצבא. יפה חזרה לצה"ל והקימה את יחידת "חר"פ 537" שכונתה "יחידה כירורגית מוטסת" וסופחה לחטיבת הצנחנים (יחידה זו הייתה הבסיס ממנו צמח "בית החולים המוצנח" עליו פיקד דן מיכאלי במלחמת ששת הימים). בשנת 1956 עבר כל סגל היחידה קורס צניחה בתל נוף.

=== הצניחה במבצע קדש ===

ב-29 באוקטובר 1956, במסגרת מבצע קדש, הוצנח גדוד 890 ממזרח למעבר המיתלה. יומיים לאחר מכן, נע הגדוד אל תוך המעבר, ובקרב שהתפתח, קרב המיתלה, נפצעו ונהרגו 160 מלוחמי הגדוד. מפקד חטיבת הצנחנים, אריאל שרון, הורה על הכנת מבצע חילוץ מוטס. על החילוץ ומיון הפצועים פיקד בשטח שלמה שיבולת ועל הפינוי המוטס פיקדה חנה יפה מהחמ"ל בתל-נוף, כאשר קצין רפואה ראשי, ברוך פדה, תיאם את כל הכוחות הצבאיים והאזרחיים.

ב-2 בנובמבר ביקש מוטה גור מחנה יפה להצטרף כקצינת ארגון רפואה לצניחה בא-טור. היא צנחה יחד עם כח סיירת צנחנים ואף טיפלה במפקד הכוח, מוטה גור, שנפצע בצניחה. על כך זכתה לענוד כנפי צניחה בעלות רקע אדום, והייתה האשה היחידה בצה"ל לעשות זאת מאז ומעולם.

=== לאחר שחרורה מצה"ל ===
בשנים שלאחר מכן הקדישה את זמנה לעבודתה כאחות, ולאחר מכן כאחות ראשית במחלקת פנימית ד' בבית החולים בילינסון.

ב-18 במאי 2006 נפטרה ללא צאצאים.

== קישורים חיצוניים ==
* 
* אריה גילאי, [http://www.202.org.il/Pages/Footer/eduyot/korot/yofe.php חנה יפה], באתר עמותת הצנחנים
* [https://moshav-herut.org.il/inMemory/HannahYoffe חנה יפה], בדף הנצחה של מושב חירות

==הערות שוליים==

חנה
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:חרות (מושב): אישים
קטגוריה:חיילי חיל הרפואה במלחמת סיני
קטגוריה:אחיות ישראליות
קטגוריה:אחים ישראלים
קטגוריה:סגל מרכז רפואי רבין
קטגוריה:לוחמות הפלמ"ח
קטגוריה:לוחמי הפלמ"ח
קטגוריה:ישראליות שנולדו ב-1928
קטגוריה:ישראלים שנולדו ב-1928
קטגוריה:ישראליות שנפטרו ב-2006
קטגוריה:ישראלים שנפטרו ב-2006
קטגוריה:חיילי חיל הרפואה במלחמת העצמאות
חמור אירופי

חמור אירופי (שם מדעי: Equus hydruntinus) הוא מין נכחד של הסוג סוס מהפליסטוקן התיכון והעליון שתחום מחייתו היה באירואסיה.

העדות הראשונה לקיומו מופיעה במאובנים מלפני 300,000 שנים, וככל הנראה הוא נכחד בהולוקן. בפליסטוקן העליון הייתה תפוצתו נרחבת במערב אירואסיה מהמזרח התיכון לאירופה, בייחוד לאורך חופי הים התיכון. מאובנים של החמור האירופי נמצאו בסיציליה, טורקיה, ספרד, צרפת ופורטוגל. במזרח השתרע תחום מחייתו לפחות עד הוולגה ואיראן, בצפון הוא הגיע כמעט עד הים הצפוני בגרמניה. מבחינה מורפולוגית היה החמור האירופי שונה מהערוד והפרא בייחוד על פי שיניו הטוחנות ונחיריו הקצרים יחסית. מיקומו הטקסונומי טרם נקבע סופית, אך מחקר גנטי ומורפולגי מצביע כי היה קרוב משפחה של הפרא.

==קישורים חיצוניים==

==הערות שוליים==

קטגוריה:מינים שנכחדו: סוסיים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באירופה
קטגוריה:מפריטי פרסה שחיו בפליסטוקן
קטגוריה:יונקים שנכחדו בהולוקן
אנדראס פולנוויידר

אנדראס פולנוויידר (באנגלית: Andreas Vollenweider; נולד ב-4 באוקטובר 1953) הוא מוזיקאי ונגן נבל שווייצרי.

== ביוגרפיה ==
פולנוויידר נולד בציריך. אביו, הנס, היה מלחין ופסנתרן. פולנוויידר היה אוטודידקט ולמד לנגן על כלים רבים לבד. ב-1975 גילה את הנבל, שכיום מהווה סימן ההיכר המוזיקלי שלו. פולנוויידר מנגן בסגנונות מוזיקת עולם, ג'אז וניו אייג'. פולנוויידר ידוע בשיתופי הפעולה שלו, בין השאר עם בובי מקפרין, קארלי סימון ולוצ'אנו פבארוטי.

בשנת 1987 הוא זכה בפרס גראמי.
== דיסקוגרפיה ==
<div style="direction: ltr;">

* - Eine Art Suite in XIII Teilen (1979)
* - Behind the Garden - Behind the Wall - Under the Tree (album) (1981)
* - Caverna Magica (1982)
* - White Winds (Seeker's Journey) (1984)
* - Down to the Moon (1986)
* - Dancing with the Lion (1989)
* - Traumgarten (1990)
* - The Trilogy (1990)
* - Book of Roses (1991)
* - Eolian Minstrel (1993)
* - Andreas Vollenweider & Friends - Live 1982-1994 (1994)
* - Kryptos (1997)
* - Cosmopoly (1999)
* - Vox (2004)
* - The Essential Andreas Vollenweider (2005)
* - The Storyteller (2005)
* - Magic Harp (2005)
* - The Magical Journeys of Andreas Vollenweider (2006)
* - Midnight Clear (2006)
* - A I R (2009)

</div>

== קישורים חיצוניים ==

* 

קטגוריה:אמני קולומביה רקורדס
קטגוריה:נבלאים
קטגוריה:מוזיקאים שווייצרים
קטגוריה:שווייצרים שנולדו ב-1953
פועל עזר

פועל עזר הוא פועל המתלווה לפועל העיקרי במשפט, במבנה תחבירי מוגדר, כדי ליצור לו משמעות דקדוקית מסוימת, כגון זמן, אספקט, אופן, תנאי, יכולת, מצב, וכדומה. מכיוון שהפועל העיקרי מביע את המשמעות הסמנטית במשפט פועל העזר מאבד למעשה את משמעותו הסמנטית. במשפט "הוא עמד ללכת" פועל העזר לעמוד אינו מביע עמידה אלא כוונה, כך שמשפט זה מתפרש כ"הוא התכוון ללכת".

==פועלי עזר בעברית==

בעברית קיימים כמה פועלי עזר. הפעלים לעמוד וללכת משמשים כפעלי עזר המביעים זמן דקדוקי עתיד: האירוע עומד להתרחש מחר. זה עומד לקרות כל רגע. הם הולכים להציג את הממצאים בקרוב. היא כמעט הלכה לעשות את הטעות הזאת.

פועל העזר ללכת מביע גם הדרגתיות: הזרם הלך והתגבר. השמים הולכים ומתבהרים. הפער ילך ויצטמצם עם הזמן.

פועל העזר לעמוד מביע גם כוונה, כאמור: הוא עמד ללכת. הפקידה עומדת לשלוח להם מייל.

פועל העזר להיות מביע שני אספקטים: תנאי בטל: לו הייתי יודע הייתי בא.

הרגל, או פעולה חוזרת ונשנית בעבר: פעם היינו הולכים ברגל כל יום.

==פועלי עזר בשפות שונות==

באנגלית קיימים פועלי עזר רבים במקרים שונים, כגון הפעלים המודלים can, could, may, might, will, would, shall, should, ought.. למשל, פועל העזר can מביע יכולת: he can do it.. פועל העזר be מביע פעולה מתמשכת: she is listening. או עוזר ליצור את צורת הסביל: it was done quickly.. פועל העזר have יוצר יחד עם הפועל העיקרי זמן מושלם (כלומר פעולה שהושלמה או בעלת תוצאה): they have done it.. פועל העזר do משמש ליצירת שאלה: do you think that?, ליצירת שלילה (יחד עם מילת השלילה not): I do not agree, ליצירת הדגשה: he does realise that, או כהחלפה לחלק ממשפט מושמט: dogs bark but cats don’t. הפועל get גם משמש כפועל עזר המביע מצב או סבילות: I got it fixed.

לא רק do תומך ביצירת שאלה אלא כל פועל עזר על ידי חילוף מקומו התחבירי והבאתו לפני הנושא: Can he understand it? Is she listening?

באנגלית יש אפשרות תחבירית לצרף שני פועלי עזר יחד: I have been working, אך בכל מקרה פועל העזר הראשון הוא הפועל המוטה היחיד במשפט (לפי גוף ומספר).

הפעלים המודלים והפעלים be ו-have קיימים בשימוש בשפות הודו-אירופיות רבות, אך כפי שהפועל do ו-get ייחודיים לאנגלית כפעלי עזר כך גם קיימים פועלי עזר ייחודיים בשפות שונות. באיטלקית למשל הפועל fare (לעשות) משמש כפועל עזר במשמעות של גרימה או נתינת אפשרות, למשל: fammi vedere cosa hai fatto (תראה לי מה עשית). בהולנדית הפועל worden (להפוך ל) משמש כפועל עזר במשמעות של פעולה סבילה מתמשכת, למשל: De muur werd geschilderd (הקיר נצבע – צבעו את הקיר). בפינית קיים פועל העזר ei המביע שלילה, למשל: en ymmärrä (אני לא מבין).

==קישורים חיצוניים==

==הערות שוליים==

קטגוריה:חלקי הדיבר
מלחמת האוקיינוס השקט

מלחמת האוקיינוס השקט (בספרדית: Guerra del Pacífico) התחוללה בין השנים 1879 ו-1883 בין צ'ילה ובין הברית הבוליביאנית-פרואנית ונסובה סביב שאלת הריבונות על מדבר אטקמה העשיר במרבצי מלחת ואשר היווה, טרם כיבושו בידי צ'ילה, המוצא היחיד של בוליביה לים. משום כך נקראת המלחמה גם מלחמת המלחת.

במהלך השליש השלישי של המאה ה-19, פעלו חברות צ'יליאניות במדבר אטקמה, כולל בחלקיו הבוליביאניים והפרואניים, והפיקו מלחת וגואנו בהתאם להסכמים בין המדינות. פרו ובוליביה לא ראו את ההתפשטות הצ'יליאנית בעין יפה ובשנת 1873 כרתו ברית סודית. בשנת 1875 הלאימה פרו את תעשיית המלחת, ובכך פגעה בחברות הצ'יליאניות, ובשנת 1878 הפרה בוליביה את הסכמיה עם צ'ילה והעלתה את המיסים על ייצוא המלחת. בראשית 1879 אסרה בוליביה את ייצוא המלחת בידי הצ'יליאנים. צ'ילה שלחה את הצי לאזור, ניתקה את יחסיה הדיפלומטיים עם בוליביה, וב-14 בפברואר כבשה את העיירה אנטופגסטה, שלמעלה משלושת רבעי תושביה היו צ'יליאנים, והכריזה חד צדדית על קו גבול חדש בין המדינות. שבועיים לאחר מכן, ב-1 במרץ, הכריזה בוליביה מלחמה על צ'ילה. פרו הציעה לתווך בין הנצים אולם כאשר נודע לצ'ילה אודות ההסכם הבוליביאני-פרואני הסודי, היא סרבה לתיווך, תבעה את שבירת ההסכם, וכשלא נענתה – הכריזה מלחמה גם על פרו.

על מנת להגיע לפרו נזקקה צ'ילה לשליטה בים, אולם בחודשי המלחמה הראשונים נמנע מהם הדבר. במאי הצליחו הפרואנים להנחיל תבוסה לצ'יליאנים בקרב על איקיקה, בו נהרג ארתורו פראט והפך לאחד מסמלי המלחמה הצ'יליאניים. אולם באוקטובר עלה בידי הצ'יליאנים לתפוס את ספינת המוניטור הפרואנית ולהנחית בנובמבר כוח משלוח שהביס את הפרואנים ותפס את איקיקה. בכך הצליחה צ'ילה לשלוט בכל מדבר אטקמה ובמחוז הפרואני טרפקה (Trapacá), מצב שהוביל לנפילת הממשלות בפרו ובבוליביה. במאי 1880 תפסו הצ'יליאנים את טאקנה ואת גבעת אריקה (Arica), שגורלן נחתם רק בהסכם לימה משנת 1929.

בסוף 1880 הנחיתה צ'ילה כוח משלוח בן כ-25,000 חיילים בסמוך ללימה, וכבשה את העיר ב-17 בינואר 1881. כוחות פרואנים המשיכו במלחמת גרילה כנגד הצ'יליאנים, אולם נשיא פרואני חדש, שמונה בחסות הצ'יליאנים, חתם על הסכם אנקון (Tratado de Ancón) ב-20 באוקטובר 1883 שהביא לנסיגת הצ'יליאנים. ב-4 באפריל 1884 קיבלה גם בוליביה את תנאי סיום המלחמה, לאחר שצ'ילה מנעה את סחר החוץ שלה ואיימה לפלוש לאלטיפלאנו הבוליביאנית.

כתוצאה מהמלחמה זכתה צ'ילה בשטחים עשירים במלחת, גואנו ונחושת, שהעשירו אותה בעשורים שלאחר מכן. בוליביה ופרו איבדו חלקים משטחיהן, ובוליביה איבדה כליל את המוצא שלה לים. היחסים הדיפלומטיים בין המדינות נותרו מתוחים עוד שנים רבות, ותביעותיה של בוליביה מצ'ילה לא הוסרו עד היום.

== ראו גם ==
* מערך ההקרבות במלחמת האוקיינוס השקט

== לקריאה נוספת ==
<div style="direction: ltr;">
*"Pacific, War of the." in Historical Dictionary of Chile by Salvatore Bizzarro, 3rd Ed. Lanham, Maryland: The Scarecrow Press, 2005. pp. 531-3.
* Sater, William F. Chile and the War of the Pacific. Lincoln: University of Nebraska Press, 1986. 
*Sater, William F. Andean Tragedy: Fighting the War of the Pacific, 1879-1884. U of Nebraska Press, 2007. 
</div>

== קישורים חיצוניים ==

* 

== הערות שוליים ==

*
האוקיינוס השקט, מלחמת
האוקיינוס השקט, מלחמת
האוקיינוס השקט, מלחמת
קטגוריה:קצרמר צ'ילה
You Suffer

__NOTOC__
You Suffer הוא שיר של להקת הגריינדקור הבריטית נפלם דת'. השיר זכה להיכנס לספר השיאים של גינס כשיר הקצר ביותר שהוקלט אי פעם (1.316 שניות). השיר נכתב על ידי שניים מחברי הלהקה במהלך שנת 1986, ונכלל באלבום Scum מ-1987.

לדברי ג'סטין ברודריק, אחד מכותבי השיר, "...השיר נכתב כבדיחה, משהו אידיוטי לחלוטין. מגוחך אבל משעשע ביותר. היינו מנגנים את השיר הזה מול 30 ילדים כל סופשבוע בערך, אולי 30 פעם. זה היה מצחיק."

אמן הנויז קיילי מינויז ביצע גרסת כיסוי של השיר באורך 60 דקות ו-39 שניות.
==תמות מרכזיות בשיר==
השיר עוסק בעיקר בסבל האנושי ובתהיה על הגורמים לו.
מילות השיר הן - <br>
You suffer<br>
?But why

השורה הראשונה היא כותרת השיר ולמעשה אינה מושרת.

==הסינגל==
בשנת 1989 השיר יצא כסינגל על תקליטון-אוסף בשם Grindcrusher. על צידו השני של התקליטון הופיע שיר של להקת אלקטרו היפיז, שגם אורכו כשנייה. זהו הסינגל הקצר ביותר שיצא מעולם. כל שיר תפס חריץ אחד על התקליט, ושאר השטח נוצל לכיתובים וציורים.

==הקליפ==
בשנת 2007, במקביל להוצאה מיוחדת של האלבום Scum לרגל עשרים שנה להוצאתו המקורית, צולם וידאו קליפ לשיר - גם הוא הווידאו קליפ הקצר בעולם.
==קישורים חיצוניים==

קטגוריה:שירים באנגלית

קטגוריה:שיאי עולם
ג'ייסון סמיילוביק

ג'ייסון סמיילוביק (באנגלית: Jason Smilovic; נולד ב-3 במרץ 1975) הוא תסריטאי ומפיק בפועל יהודי אמריקאי, יוצר סדרות הטלוויזיה: "חטוף" ו"האויב הנורא שלי" והתסריטאי של סרט הקולנוע "להרוג את המזל".

== חייו ==
סמיילוביק נולד בניו יורק. הוא למד באוניברסיטת מרילנד מחשבה מדינית ופילוסופיה, אך מאוחר יותר החליט להתמקד בכתיבה - אהבתו האמיתית, והחל לעבוד כתסריטאי.

עבודתו הראשונה הייתה בשנת 2003 בסדרה "קרן סאסקו" בה שימש כמפיק בפועל וכותב. בעקבות זאת יצר בשנת 2006 סדרה משלו, "חטוף", סדרת דרמה המשכית בת 13 פרקים ששידורה הסתיים ב-2007. עוד באותה שנה, הוא כתב את התסריט הראשון שלו לסרט קולנוע - "להרוג את המזל", סרטו של פול מקגווין ובכיכובם של: ג'וש הארטנט, ברוס ויליס, מורגן פרימן, בן קינגסלי ולוסי לו. כמו כן שימש כמפיק בפועל וכותב בסדרת המדע בדיוני "האישה הביונית" בין השנים 2007-2008, ולאחר מכן יצר את הסדרה השנייה שלו - "האויב הנורא שלי" ששודרה ברשת NBC למשך עונה אחת.

==קישורים חיצוניים==

* 

==הערות שוליים==

קטגוריה:תסריטאי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:מפיקי טלוויזיה יהודים אמריקאים
קטגוריה:אמריקאים ממוצא קרואטי
קטגוריה:אמריקאים שנולדו ב-1975
קת'לין קווינלן

קטלין קווינלין ו[[ריקי שלח]]
קת'לין דניס קווינלן (באנגלית: Kathleen Denise Quinlan; נולדה ב-19 בנובמבר 1954) היא שחקנית קולנוע וטלוויזיה אמריקאית, הייתה מועמדת לפרס אוסקר לשחקנית המשנה הטובה ביותר לשנת 1995 על תפקידה בסרט "אפולו 13".

==ביוגרפיה==
קווינלן, בתם של ג'וזפין ורוברט קווינלן, נולדה בפסדינה שבלוס אנג'לס, קליפורניה. גדלה בעמק מיל שבמארין, קליפורניה ולמדה ב"תיכון טמאלפאייס". קווינלן נשואה משנת 1994 לשחקן ברוס אבוט, לזוג ילד אחד.

===קריירה קולנועית===
את תפקיד הבכורה שלה בקולנוע קיבלה קווינלן בגיל 19 בדרמה הקומית-מוזיקלית של ג'ורג' לוקאס "אמריקן גרפיטי". לאחר מכן השתתפה קווינלן בתפקידה הראשי בדרמת הפנטזיה "מעולם לא הבטחתי לך גן של ורדים", עליו הייתה מועמדת לפרס גלובוס הזהב לשחקנית הטובה ביותר - סרט דרמה. בשנת 1984 הופיעה בתפקיד הראשי בסרטו של ריקי שלח "החורף האחרון" (לצד יונה אליאן וסטיבן מאכט) קו פרודוקציה ישראלית-אמריקאית, סיפורן של שתי אלמנות צה"ל המנסות לאתר את בעליהן האובדים.

קווינלן הופיעה בשנת 1994 בדרמה ההיסטורית של רון הווארד, "אפולו 13", המבוססת על הסיפור האמיתי של ספינת החלל האמריקנית "אפולו 13" שנשלחה לחלל בשנת 1970 במטרה לנחות על הירח. קווינלן גילמה בסרט את מרילין לוול, אשתו של האסטרונאוט האמריקאי המפורסם ג'יימס לוול (טום הנקס). על תפקידה זה הייתה מועמדות לפרס אוסקר לשחקנית המשנה הטובה ביותר.

ב-1997 שיחקה קווינלן במותחן האימה הבדיוני "סיוט בקצה האופק" בתור סגן פיטרס מצוות חילוץ שיוצא לאתר את ספינת החלל "אופק האירועים" שנעדרת 7 שנים ובמותחן הפשע "עצירת פתע". ב-1998 שיחקה בדרמה "תביעה אזרחית", בה גילמה את אן אנדרסון, המגייסת משרד עו"ד בראשותו של ג'אן שליכמן (ג'ון טרבולטה) במטרה להפסיק את זיהום המים בעיירתה הקטנה. ב-1999 החלה לשחק בסדרת הדרמה "חוקים שבלב" ברשת CBS, בה גילמה את לין הולט למשך כל 3 עונות הסדרה. 

ב-2006 הופיעה קווינלן בשחזור לסרט האימה הקלאסי של ווס קרייבן "גבעות הפחד". ב-2008 השתתפה בקומדיה "ארוס עליה".
לאחר מכן שיחקה ב-7 פרקים בסדרת המתח המפורסמת "נמלטים".

== פילמוגרפיה נבחרת ==

=== קולנוע ===

* אמריקן גרפיטי (1973)
* שדה תעופה 77 (1977)
* מעולם לא הבטחתי לך גן של ורדים (1977)
* ההבטחה (1979)
*יום העצמאות (1983) 
* אזור הדמדומים: הסרט (1983)
* החורף האחרון (1984)
* שקיעה (1988)
* הדלתות (1991)
* אפולו 13 (1994)
* עצירת פתע (1997)
* סיוט בקצה האופק (1997)
* ידידות אחרת (1997)
* ענק שלי (1998)
* תביעה אזרחית (1998)
* הקרב על שאקר הייטס (2003)
*רומנטיקה מושלמת (2004) - סרט טלוויזיה 
* גבעות הפחד (2006)
* הפרצה (2007)
* ארוס עליה (2008)
* אמפייר סטייט (2009)
* אלקטרה לוקס (2010)
*The River Why (2010)
*הורייזון: סאגה אמריקאית (2024)

=== טלוויזיה ===

*Too Rich: The Secret Life of Doris Duke (1999)
*חוקים שבלב (2002-1999)
*משפחה אמריקאית (2011) - סרט טלוויזיה של HBO
*כבאי שיקגו (2013-2012) 
*הבורחים (2018)

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
ארגון הסופרים הבין-לאומי

ארגון הסופרים הבין-לאומי (באנגלית: PEN International; ראשי תיבות במקור: Poets, Essayists and Novelists; לעיתים גם בעברית: פֵּא"ן) הוא אגודה בין-לאומית של סופרים, שנוסדה במטרה לקדם קשרי ידידות ושיתוף פעולה אינטלקטואלי בין סופרים מרחבי העולם.

ראשי התיבות באנגלית של הארגון לקוחים מרשימת המקצועות: משוררים, מסאים, ונובליסטים. כיום כולל הארגון כותבים של כל סוגה ספרותית, כמו גם עיתונאים והיסטוריונים.

הארגון נוסד בלונדון בשנת 1921 על ידי הסופרים האנגלים וג'ון גלסוורת'י, אשר היה לאחר מכן לנשיאו הראשון של הארגון.

משימות נוספות של הארגון:
* קידום חופש הביטוי
* קול לסופרים נרדפים

בין נשיאי העבר של פא"ן נמנים אלברטו מורביה, היינריך בל, ארתור מילר, מריו ורגס יוסה. הסופרת המקסיקנית ילידת ארצות הברית , הייתה האישה הראשונה בתפקיד נשיאת הארגון מאז ייסודו (2015–2021).
<ref></ref><ref></ref><ref></ref>. הנשיא הנוכחי הוא , אשר נבחר בקונגרס השנתי בשנת 2021 (נושא הקונגרס היה: "מאה שנים של ויכוח אינטלקטואלי ואקטיביזם על חופש הביטוי והספרות").

מטהו של הארגון שוכן בלונדון. הארגון כולל 145 מרכזים אוטונומיים הנמצאים ב-104 מדינות בעולם. כל מרכז פתוח בפני סופרים, עיתונאים, מתרגמים, היסטוריונים ובעלי עיסוקים אחרים המעורבים באורח פעיל בכל אחד מענפי הספרות, ללא תלות במוצאם הלאומי, גזעם, דתם או צבע עורם.

==חברים בולטים בארגון==

==סניף הישראלי==
כמזכירי הסניף הישראלי כיהנו, בין השאר:
* אשר ברש מייסד ומזכיר הכבוד של קלוב פא"ן.
*דוד לאזר
*אהרן מגד בין השנים 1980–1987

== לקריאה נוספת ==
<div class="mw-content-ltr">Carles Torner, Jan Martens, Ginevra Avalle, Jennifer Clement, Peter McDonald, Rachel Potter, Laetitia Zecchini, PEN International: An Illustrated History, Interlink Books, Illustrated edition, November 2, 2021, </div>

== קישורים חיצוניים ==

* 
* 

* 
* 

==הערות שוליים==

סופרים
סופרים בין-לאומי
סופרים בין-לאומי
קטגוריה:חופש הביטוי
בין-לאומי
נגבטק

נגבטק הייתה חברת הייטק ישראלית שעסקה בייצור מכונות לבדיקת שבבים. החברה, שבשיאה העסיקה כ-150 עובדים, והגיעה למכירות בשיעור של 31 מיליון דולר בשנת 2006, נסגרה בשיא המשבר הכלכלי העולמי בסוף 2008. בחברה השקיעו מספר קרנות הון סיכון ישראליות גדולות כמו פיטנגו ואחרות. 
== היסטוריה ==
החברה הוקמה בשנת 2000 על ידי יוצאי חברת אורבוט (שהתמזגה יותר מאוחר לתוך חברת אורבוטק). היא ייצרה מערכות לזיהוי אוטומטי של פגמים על פרוסת סיליקון בתהליך ייצור מוליכים למחצה. המכונות של החברה סרקו בעזרת אופטיקה מתקדמת את פרוסות הסיליקון. לאחר מכן, בעזרת אלגוריתמים מתקדמים לעיבוד התמונה המתקבלת ולסיווג אוטומטי נמצא האם פרוסות הסיליקון יוצרו כראוי או לא, ומהות הפגם שנמצא בהם.

מטה החברה שכן בבית תמר שבפארק המדע ברחובות. לחברה היו סניפים בארצות הברית, גרמניה וקוריאה הדרומית ובין לקוחותיה נמנו יצרניות השבבים והזכרונות הגדולים בעולם.

למכונות מסוג זה יש חשיבות רבה בתעשיית המוליכים למחצה עקב עלות הייצור הגבוהה של הפרוסות וצפיפות רבה של רכיבים על פרוסה. הרכיבים זעירים, כך שלא ניתן לזהות את הפגמים בעין אדם. 

המתחרים העיקריים של נגבטק היו אפלייד מטיריאלס ו- KLA-Tencor. החברה הייתה בשלבים מסוימים בבעלות חלקית של אורבוטק העוסקת בתחום קרוב.

ב-31 באוקטובר 2006 הכריזה החברה על מוצר חדש - Negevtech 3110 (הדמיון בין השם לתאריך ההכרזה מקרי). מוצר זה היווה דור המשך למוצר שקצר הצלחה גדולה ב-2006, ה- Negevtech 3110. Negevtech 3100 כשל כישלון חרוץ בפן העסקי מה שהוביל לשורת קיצוצים בחברה.

בעת המשבר הכלכלי העולמי נקלעה החברה למצוקת מוזמנים, הפכה לחדלת פרעון, נאלצה להפסיק את פעילותה ולפטר את כל עובדיה. העובדים הקימו ועד עובדים שנאבק בהנהלה ובבעלי החברה, כדי לקבל חלק מהכספים שהגיעו להם. בצו בית המשפט פורקה החברה והקניין הרוחני שלה נמכר תמורת 2.5 מיליון דולר למתחרה העיקרית שלהם בארץ אפלייד מטריאלס.

==קישורים חיצוניים==
* 

==הערות שוליים==

קטגוריה:תעשיית אלקטרוניקה בישראל
קטגוריה:חברות ישראליות שנסגרו
קבוצת סלה

קבוצת סלה (איטלקית Gruppo del Sella; גרופו דל סלה) היא גוש הרים סלעי, שהם חלק מהרי הדולומיטים בצפון איטליה. 
== גאוגרפיה ==
הפסגה הגבוהה ביותר בקבוצה היא פסגת Piz Boè שגובהה 3,151 מטר. הפסגה הגבוהה ביותר אליה ניתן להגיע עם רכבל היא סאס פורדוי (2,950 מטר). פסגות נוספות הן צ'ימה פישדו (Cima Pisciadù, 2,985 מטרים), בואסקופל (Boèseekofel, 2,910 מטר), וסלטירמה (Sellatürme 2,696 מטר). קבוצת סלה מהווה גבול טבעי בין נפות דרום טירול, טרנטו ובלונו. הכביש המקיף את קבוצת סלה (בחלקו SS48) עובר בארבעה מעברי ההרים: קאמפולונגו, פורדוי, סלה, וגארדנה. בחורף מקיפים את רכס סלה מסלולי הסקי של טבעת סלה רונדה, הכוללת מסלולי סקי ומעליות סקי שאורכם 40 ק"מ, וניתן להקיפו בשני הכיוונים. בכל שנה נערך מרתון סקי סביב קבוצת סלה.

== גלריה ==
<gallery widths="150px" heights="150px" perrow="4">
Furcela Pordoi .JPG|הרכבל לסאס פורדוי
Selos grupe2.JPG|רכס סלה בקיץ
Sella Ronda2.jpg|מסלולי סלה רונדה
</gallery>

== קישורים חיצוניים ==

* [http://www.flickr.com/photos/daniele1357/3845020641/sizes/o/ תמונה פנורמית של קבוצת סלה, מרמולדה ואגם פדאיה]
* [http://www.flickr.com/photos/daniele1357/3845867178/sizes/o/ תמונה פנורמית שצולמה ממרמולדה לעבר קבוצת סלה, ססולונגו ואגם פדאיה]
* [https://web.archive.org/web/20090816182950/http://www.dolomitisuperski.com/skitours/v13_s13_1.html סלה רונדה באתר "דולימיטי סופרסקי"]
* [http://www.dolomitesworld.com/images/sellaronda.jpg מפת סלה רונדה]

קטגוריה:איטליה: גאוגרפיה
ארנולד יו מרטין ג'ונס

ארנולד יו מרטין ג'ונס (באנגלית: Arnold Hugh Martin (A.H.M.) Jones; 9 במרץ 1904 - 9 באפריל 1970) היה היסטוריון בריטי חשוב של העת הקלאסית, במיוחד של שלהי הקיסרות הרומית.

==חייו ועבודתו==
עבודתו הידועה ביותר הייתה The Later Roman Empire, 284-602 (1964), עבודה היסטורית חשובה על רומא וראשיתה של האימפריה הביזנטית, שפותחת בטטררך דיוקלטיאנוס ומסתיימת בקיסר הביזנטי מאוריקיוס. אחת מהביקורות המודרניות הנפוצות ביותר על עבודתו היא שהוא הסתמך באופן כמעט בלעדי על מקורות ראשוניים מהספרות והאפיגרפיה, מתודולוגיה ששיקפה את הכשרתו ההיסטוריוגרפית של ג'ונס. המחקר הארכאולוגי של התקופה אותה חקר היה בחיתוליו באותה עת, עובדה שהגבילה את המינון של הממצאים בהם הוא היה יכול להיעזר לצורך עבודתו.

הוא פרסם את ספרו הראשון, The Cities of the Eastern Roman Provinces, ב-1937. הוא מונה כפרופסור להיסטוריה של העת העתיקה בקולג' אוניברסיטת לונדון ב-1946. בשנת 1951 הוא עבר לאוניברסיטת קיימברידג' והחזיק באותה המשרה שם. ג'ונס נבחר לאקדמיה הבריטית ב-1947.

לפי המסופר ג'ונס היה קורא מהיר במיוחד והיה בעל זיכרון אנציקלופדי. הוא הסתייג משיחות חולין, דבר שהפך אותו לקר בעיני אלו שלא הכירו אותו, אולם תלמידיו כיבדו אותו מאוד. נמתחה עליו ביקורת על כך שהוא לא תמיד הזכיר עבודות של מלומדים קודמים בהערות השוליים של מחקריו, הרגל לו היה מודע ושהוא התנצל עליו במבוא לספרו הראשון.

הוא הלך לעולמו כתוצאה מהתקף לב בשנת 1970 כשערך סבב הרצאות בסלוניקי.

מאז מותו של ג'ונס פחתה הפופולריות של עבודתו באקדמיה, בשל התרחבות המחקרים בנושא שלהי העת העתיקה, תקופה שלא הייתה קיימת כשדה מחקר נפרד בזמן חייו. עם זאת, חוקרים של העת העתיקה מזכירים לעיתים קרובות את תרומתו העצומה למחקר התקופה.

==ביבליוגרפיה נבחרת==
<div style="direction: ltr;">
* The Cities of the Eastern Roman Provinces (1937)
* The Herods of Judaea (1938)
* The Greek City from Alexander to Justinian (1940)
* Ancient Economic History (1948)
* Constantine and the Conversion of Europe (1948)
* Athenian Democracy (1957)
* Studies in Roman Government and Law (1960)
* The Later Roman Empire, 284–602: A Social, Economic and Administrative Survey (1964)
* Sparta (1967)
* The Decline of the Ancient World (1968)
* Augustus (1970)
* The Prosopography of the Later Roman Empire, with John Robert Martindale and (1971)
</div>

==מקורות==
<div style="direction: ltr;">
*Meiggs, Russell. "Obituary: Arnold Hugh Martin Jones." Journal of Roman Studies, Volume 60 (1970), pp. 186-187.
*A.H.M. Jones and the Later Roman Empire. Edited by David M. Gwynn. Leiden: Brill Academic Publishers, 2008 (, hardback).
*[https://web.archive.org/web/20110606090447/http://www.britac.ac.uk/fellowship/directory/archive.asp?fellowsID=1734 British Academy Fellowship entry]
</div>

==קישורים חיצוניים==
* 

קטגוריה:חוקרי העת הקלאסית
קטגוריה:סגל אוניברסיטת אוקספורד
קטגוריה:היסטוריונים בריטים
קטגוריה:בריטים שנולדו ב-1904
קטגוריה:בריטים שנפטרו ב-1970
סנודון

הר סנודון (באנגלית: Snowdon שמשמעו באנגלית עתיקה "גבעת שלג", בוולשית: Yr Wyddfa, אוּר וִיד'וָה, שמשמעו "רגם") הוא ההר הגבוה ביותר בוויילס וההר הגבוה ביותר בבריטניה דרומית להרי סקוטלנד. הר סנודון נחשב לאחד משבעת פלאי ויילס.

==תיאור==
ההר הוא חלק מרכס הרי סנודון, רכס הממוקם בצפון מערב ויילס, אורכו כ-10 קילומטר והוא הרכס הגבוה מבין רכסי ההרים בתוך שמורת סנודוניה, כאשר פסגת סנודון היא הגבוהה ביותר. אזור סנודון ורכס ההרים נחשב לבעל כמות המשקעים הגדולה ביותר באי הבריטי עם כ-4,500 מ"מ שנתי.

ניתן לעלות לפסגת סנודון באמצעות רכבת הר סנודון (Snowdon Mountain Railway) שנפתחה לציבור בשנת 1896 ומגיעה לתחנת הפסגה הנמצאת מטרים ספורים מהפסגה עצמה, לצד התחנה על הפסגה ממוקם מבנה המשמש חנות לתיירים ומטיילים. מלבד העלייה ברכבת, ישנם מספר מסלולי העפלה מוכרים השונים זה מזה בדרגת הקושי שלהם, כאשר הדופן הצפון מזרחית היא התלולה ביותר.

===פסגות הרכס===
* סנודון (אור ויד'וה): 1,085 מטר.
* גָרנֶד יִגֶין: 1,065 מטר.
* קרִיב גוֹק: 923 מטר.
* אוּ לֶוִויד': 898 מטר.
* לִ'יוִויד' בָאק: 818 מטר.
* אוּר אָרַן: 747 מטר.
* מוֹל אִילִיוֹ: 726 מטר.
* מוֹל קֵנגהוּרִיוֹן: 674 מטר.
* וֵוֹיל גְרוֹן: 629 מטר.

==קישורים חיצוניים==

* 
* [http://www.eryri-npa.gov.uk/home אתר הפארק הלאומי סנודוניה]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: הרים
קטגוריה:ויילס: גאוגרפיה
קטגוריה:סנודוניה